Anexa 2 la HCL nr.__________/___________
Procedura de repartizare a locuinţelor din fondul locativ de stat şi a celor sociale
Locuinţele din fondul locative de stat şi cele sociale care devin disponibile se repartizează de către Comisia de repartizare a locuinţelor constituită prin Hotărâre de Consiliu Local pe categorii de liste.
Hotărârea comisiei se afişează la sediul Primăriei Municipiului Timişoara şi se comunică Serviciului Relaţionare Directă cu Cetăţeni.

Persoanele înscrise pe lista de priorităţi întocmită la nivelul Primăriei Municipiului Timişoara pot depune solicitări de atribuire nominală a locuinţei urmând ca aceste solicitări să fie centralizate şi locuinţa să fie repartizată în următoarea şedinţă a Comisiei de locuinţe, în ordinea de prioritate de pe listă. În situaţia în care există solicitanţi care se încadrează în situaţiile speciale, comisia va analiza documentele depuse şi va hotărâ repartizarea cu prioritate a locuinţei, fără respectarea ordinii de prioritate de pe listă.

În cazul locuinţelor sociale, acestea se atribuire doar familiilor sau persoanele înscrise pe lista de priorităţi, cu un venit mediu net lunar pe persoană, realizat în ultimele 12 luni, sub nivelul câştigului salarial mediu net lunar pe total economie.
În cazul locuinţelor repartizate către persoanele/familiile înscrise pe lista persoanelor care au fost evacuate din imobile redobândite de foştii proprietari, Comisia de locuinţe poate repartiza fără respectarea ordinii de prioritate de pe listă, nominal, o locuinţă dintre cele care devin disponibile şi sunt prezentate spre redistribuire. Precizăm că de acest drept pot beneficia aceste persoane doar o singură dată iar în cazul în care refuză locuinţa oferită de către Comisie, să piardă dreptul de a beneficia de un spaţiu de locuit fără respectarea ordinii de prioritate. Solicitările depuse de către aceştia se centralizează, iar comisia hotărăşte atribuirea locuinţei în funcţie de situaţia socială şi familială, analizând ancheta socială efectuată pentru fiecare solicitant în parte.
Lista persoanelor care se încadrează în această categorie se va întocmi la nivelul Biroului Locuinţe şi actualizată lunar în funcţie de cazurile noi apărute. Lista actualizată va fi prezentată Comisiei de locuinţe la fiecare întrunire a comisiei.

